১৯০৭-০৮ মৌসুমে এমসিসি দল অস্ট্রেলিয়া গমন করে। ঐ একই দল নিয়ে দলটি দক্ষিণ আফ্রিকা গমন করেছিল। তবে, দলের শক্তিমত্তা বিবেচনায় বেশ প্রশ্নবানের মুখোমুখি হতে হয়। কেননা, কমপক্ষে চারজন প্রথম পছন্দের খেলোয়াড়কে দলে রাখা হয়নি। এছাড়াও, আরেকজনের জোড়ালো সম্ভাবনাকেও নাকচ করে দেয়া হয়। সচরাচর, অ্যাশেজ সিরিজের জন্যে যে ধরনের প্রতিনিধিত্বকারী দল প্রেরণ করা হতো তার তুলনায় কম শক্তিশালী ছিল এ দলটি। সফরকারীরা টেস্ট সিরিজে ৪-১ ব্যবধানে পরাভূত হয়। তবে, উইজডেনের ভাষ্য মতে, কাঙ্খিত ফলাফলের তুলনায় এ সিরিজে বেশ প্রতিদ্বন্দ্বিতা হয়েছে।

এ সফরের শুরুটা বেশ ভালো করেন। ওয়েস্টার্ন অস্ট্রেলিয়ার বিপক্ষে উদ্বোধনী প্রথম-শ্রেণীর খেলায় সাত উইকেট দখল করেন। দ্বিতীয় খেলায় সাউথ অস্ট্রেলিয়ার বিপক্ষে ৫৮ মিনিটে ১১৪ রান তুলেন। ঐ সময়ে এটিই অস্ট্রেলিয়ায় প্রথম-শ্রেণীর ক্রিকেটে দ্রুততম শতরানের ঘটনা ছিল। এরপর বল হাতে দ্বিতীয় ইনিংসে ৫/৪০ পান। এরপর টেস্ট সিরিজের পূর্বে ব্যাট কিংবা বল হাতে খুব কমই সফল হয়েছিলেন। ইংল্যান্ডে অবস্থানরত ক্রিকেটার গিলবার্ট জেসপ এক প্রতিবেদনে উল্লেখ করেন যে, জ্যাক ক্রফোর্ড নির্ভরযোগ্য ব্যাটসম্যান নন।

প্রথম টেস্টে তিনি ভীতিপ্রদ অবস্থায় বোলিং করেছেন। খেলায় অস্ট্রেলিয়া দল জয় পায়। ইংরেজ ও অস্ট্রেলীয় গণমাধ্যমে তার বোলিংয়ের বিষয়ে সমালোচনাধর্মী মন্তব্য প্রকাশ করা হয়। ইংল্যান্ডের ভারপ্রাপ্ত অধিনায়ক ফ্রেডরিক ফেন দ্বিতীয় টেস্টে তার দৃষ্টিভঙ্গী বুঝতে পেরে কিছু সময়ের জন্যে বোলিং আক্রমণ করা থেকে ক্রফোর্ডকে দূরে সরিয়ে রাখেন। তাসত্ত্বেও, প্রথম ইনিংসে ৫/৭৯ পেয়ে অস্ট্রেলিয়াকে চমৎকার ব্যাটিং উপযোগী পিচে আটকিয়ে রাখতে সমর্থ হন ও খেলায় আট উইকেট পান। এরফলে ইংল্যান্ড দল সিরিজে সমতা নিয়ে আসে।

সিরিজের বাদ-বাকী টেস্টে অস্ট্রেলিয়া দল জয় পায়। তৃতীয় টেস্টে ক্রফোর্ড সিরিজে তার একমাত্র অর্ধ-শতরানের ইনিংস খেলেন। ৬২ রান করে ইংল্যান্ডের ৩৬৩ রানের ইনিংসে ভূমিকা রাখেন। এরফলে তার দল প্রথম ইনিংসে এগিয়ে যায়। তবে, অস্ট্রেলিয়া দল দ্বিতীয় ইনিংসে ৫০৬ রান তুলে। এ পর্যায়ে প্রায় ৪৬ ওভার বোলিং করে ৩/১১৩ বোলিং পরিসংখ্যান দাঁড় করান। চতুর্থ টেস্টেই সিরিজের ভাগ্য নির্ধারিত হয়ে যায়। বৃষ্টিবিঘ্নিত পিচে অস্ট্রেলিয়া দল বিশাল ব্যবধানের জয় পায়। ইংল্যান্ডের প্রথম ইনিংসে ব্যাটিং অবস্থা বেশ নাজুক করে তোলে। প্রথম দিন ক্রফোর্ড ৫/৪৮ পান। এটিই তার খেলোয়াড়ী জীবনের সেরা বোলিং ছিল। ফলে, ব্যাটিং উপযোগী পিচেও অস্ট্রেলিয়া দল মাত্র ২১৪ রানে গুটিয়ে যেতে বাধ্য হয়। উইজডেন লক্ষ্য করে যে, ক্রফোর্ড স্মরণীয় দক্ষতায় মিশ্র পেসে সফলকাম হন।

সফরের এ পর্যায়ে গণমাধ্যমে তার প্রশংসা করা হয় ও তার ক্রীড়াশৈলীর গুণগান গাওয়া হয়। তবে, বলের উপর অতিরিক্ত চাপ প্রয়োগে স্বাস্থ্যে বিরূপ প্রভাব ফেলতে শুরু করে। এ সময়ে তিনি প্রায় এক স্টোন ওজন হারান। সিরিজের চূড়ান্ত টেস্ট মেলবোর্নে অনুষ্ঠিত হয়। এরপূর্বেই তিনি মেলবোর্নের চিকিৎসকের শরণাপন্ন হন ও হৃদপিণ্ডের ডানদিকে চাপ পড়েছে বলে জানানো হয়। তাকে বিশেষজ্ঞ চিকিৎসকের শরণাপন্ন হতে বলা হয়। ঐ খেলায় অংশ নিলেও অস্ট্রেলিয়া দল জয় পায়। তার খারাপ স্বাস্থ্যের পাশাপাশি বেশ কয়েকজন খেলোয়াড়ের অসুস্থতা এর জন্যে দায়ী ছিল। সফর ব্যবস্থাপক পরবর্তীতে লিখেন যে, তিনি দেখতে বেশ দূর্বল হয়ে পড়েন ও খেলতে আগ্রহী ছিলেন না। তাসত্ত্বেও, খেলায় তিনি ৫৪ ওভার বোলিং করে খেলায় আট উইকেট পেয়েছিলেন।

উইজডেন ক্রফোর্ডের বোলিংকে এ সফরের সর্বাপেক্ষা সফলতম আকর্ষণরূপে উল্লেখ করে ও বলে তার স্পিন আনয়ণের সক্ষমতার বিষয়ে উচ্ছ্বসিত প্রশংসা বাক্য তুলে ধরা হয়। এতে বলা হয়, এক পর্যায়ে তিনি সেরা উইকেটগুলো দখল করে খেলায় মোড় ঘুরিয়ে দিয়েছিলেন। ২৪.৭৩ গড়ে ৩০ উইকেট নিয়ে তিনি ইংরেজদের টেস্ট বোলিং গড়ে শীর্ষে ছিলেন। তবে, প্রত্যাশার তুলনায় তার ব্যাটিং বেশ কম হয়েছে। পাঁচ টেস্টে অংশ নিয়ে ১৮.০০ গড়ে ১৬২ রান তুলেছেন। সচরাচর তিনি আট নম্বরে ব্যাটিংয়ে নেমেছেন। এ সফরের সকল প্রথম-শ্রেণীর খেলায় অংশ নিয়ে ২৬.৫২ গড়ে ৬১০ রান ও ২৫.১৯ গড়ে ৬৬ উইকেট পান। ক্রফোর্ডের অবদান বেশ সাড়া জাগায় ও ক্রিকেটবোদ্ধাদের অভিমত, উত্তরোত্তর তার খেলার ধারা আরও বেগবান হবে। অস্ট্রেলীয় ব্যাটসম্যান ক্লেম হিল মন্তব্য করেন যে, এ সিরিজে বেশ কয়েকজন সেরা ক্রিকেটারদের সম্মিলন ঘটেছে ও জ্যাক ক্রফোর্ড তাদেরই একজন। সিরিজের শেষ খেলাটিই ক্রফোর্ডের সর্বশেষ টেস্ট খেলায় অংশগ্রহণ ছিল। সর্বমোট ১২ টেস্টে অংশ নিয়ে ২২.৩৩ গড়ে ৪৬৯ রান ও ২৯.৪৮ গড়ে ৩৯ উইকেট দখল করেছিলেন তিনি।

এ সফর সমাপণের শেষদিকে অস্ট্রেলীয় গণমাধ্যমের প্রতিবেদনে উল্লেখ করা হয় যে, ক্রফোর্ড অস্ট্রেলিয়ায় অবস্থানের পরিকল্পনা করছেন। তিনি বেশ কয়েকজন অভিজাত রমণীর প্রতি আকৃষ্ট হয়েছেন ও সম্পর্কে জড়িয়ে পড়েছেন। তাসত্ত্বেও, এ সফর শেষে ইংল্যান্ডে প্রত্যাবর্তন করেন তিনি। মে, ১৯০৯ সালে এ সফরকে ঘিরে ‘জেএন ক্রফোর্ড’স ট্রিপ টু ‘‘ক্যাঙ্গারু’’ ল্যান্ড’ শীর্ষক গ্রন্থ প্রকাশ করেন।

বিতর্কিত ভূমিকা
টেস্ট অভিষেক
অস্ট্রেলিয়া গমন, ১৯০৭-০৮
সারে অধ্যায়